Ixef amezwaru : deg-s nemmeslay-d ɣef talɣa n wawal, d wamek tettbeddil tɣessa-is i lmend n tmitar tigejdanin, asuf ɣer usget, unti ɣer umalay, akk deg waddad ilelli ɣer waddad amaruz. Nufa-d dakken di tmaziɣt llant kra n tsuraf, anda yettili umalay war unti, d wunti war amalay, neɣ asuf war asget d usget war asuf. Ayen yeɛnan ireṭṭalen i d-yekkan si tutlayin tiberraniyin, d ayen yettaran amawal d amerkanti, s-yes i tettnarnay tutlayt, llan deg-s wawalen yemmuzɣen, wid ur nemmuzɣen, d wid yellan ger-asen.